Izvor: Dino Stanin/PIXSELL

Sve okolnosti događaja na kolodvoru u Zadru još uvijek nisu poznate, no prema dostupnim informacijama tijekom nedjelje na zadarskom Autobusnom kolodvoru došlo je do tučnjave u kojem je sudjelovalo više osoba.

Kako javlja 24 sata, u nedjelju oko 19:15 sati na zadarskom Autobusnom kolodvoru izbila je masovna tučnjava u kojoj je sudjelovalo sedam ljudi: Četiri 18-godišnjakinje, 14-godišnjakinja, 15-godišnjakinja i 16-godišnjak.

Nakon što su ih policijski službenici došli razdvojiti, oni su ih izvrijeđali, a svi su privedeni na obradu u policijsku postaju.

Tamo su preko noći, na otriježnjenju, zadržani 16-godišnjak i 18-godišnjakinja. U tijeku je kriminalističko istraživanje kojim će se utvrditi uzrok masovne tučnjave.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.